Jyllandsposten, 1841-07-27
Det er vitterligt, at der sidde Mænd i Stutteri directionen, hvis Embedstilling medfører dette Sæde, og som i Særdeleshed befatte sig med en enkelt Branche, f. Ex det Oeconomiske, hvilke ingenlunde ere Hippologer eller gjøre Fordring paa at være det, Mænd, der have store Fortjenester af Fædrelandet i Almindelighed og vistnok ogsaa paa denne Maade vilde have kunne stifte Nytte, naar de havde havt virkelige Sagkyndige ved Siden af sig, hvis Grundsætninger vare Producter af mangeaarig, omhyggelig, fordomsfri, prøvet Erfaring, understøttet af ægte Theori." Det hedder nu et andet Sted: Men høist paafaldende er det visselig, at efterat Selskabet for Hesteavlens Fremme i de danske Provindser, i Forening med Stutteridirectionen i omtrent 10 Aar har søgt ved kostbare Fuldblodshingster, tildeels hentede fra Udlandet, og bekostelige Væddeløb, som have foraarsaget Statskassen betydelige aarlige Udgifter, at forbedre Hesteracerne i Sjælland, Fyen, Jylland, Lolland og Falster, og Jn ret kunne udrette, træder Hestehandler Nathansen, frem med Lommen propfuld af Anbefalinger fra Personer af høi Stand, ja selv fra Stutteridirectionen, og fortæller: "at de af bemeldte Direction i Jylland stationerede Fuldblodshingster, der have kostet Landet store Summer, ere, mildest talt, daarlige Heste, der aldeles ikke egne sig til at forbedre Hesteracerne i Jylland, og at Tillægget efter Halvblodsheste alene vilde bevirke de jydske Hesteracers fordeelagtige Forædling osv. Jeg tvivler ingenlunde om, at velbyggede, kraftfulde Halvblodshingster - dog kun, naar de ogsaa paa Mødreneside nedstamme fra gode, constante Racer, som i Legemsbygning og Naturel svare til de Heste, med hvilke de skulle parres - kunde med Nytte anvendes i Jylland til Hesteavlens Forædling og Forbedring, men var Nathansen, i Stand til at tilveiebringe stærkbyggede, lydefrie, ægte Fuldblodshingster, da vare disse visselig meget at foretrække for Halvblodshingster. - De nathansenske Halvblodshingste - siger Forfatteren - ere for det meste grove, colossale Trækheste, omtrent 11 Qv. høie, nogle næsten af Karrehesteslags, der paa en forbausende Maade, med Hensyn til Knokkelmasse, Cellulositet og Omfang, uden mindste Præg af ædelt Blod, contrastere med de spinkle fiinbenede Fuldblodshingster. Man skulde næsten troe, at den menneskelige Kløgt ved den pludselige Overgang fra den ene Yderlighed til den anden havde opbudt Alt, for ligesom at trodse Naturen. Efterat Forfatteren nu har opregnet og gjennemgaaet 4 af Halvblodshingsternes Feil, siger han om disse, at i Særdeleshed, hos de to det ædle Blod saa svagt er præget i Legemets Ydre, at man snarere skulde antage dem for complette Marskheste, end for Halvblodsheste. Om Cheer hedder det: "Denne Hingst, der for længe siden har slidt sine Børneskoe, staaer paa Petersholm ved Veile. Efter det udre Præg at dømme, kan denne Hest heller ikke antages for en Halv neppe for en Qvartblodshest, men kun for en noget forædlet Yorkshirehest. Den er imidlertid den eneste af de saakaldte nathansenske Halvblodshingster, hvilke jeg har seet, der efter mit Skjøn kan stifte nogen Nytte i den jydske Hesteavl, thi den har adskillige gode og ingen absolut slette Partier, der gjøre den uskikket til dens Bestemmelse. Kun mener jeg, da den med Hensyn til Størrelse, Form og Fodskifte ene – ligesom de fire andre - egner sig til Vognslags, bør den ikke bedække smaa, spinkle Hopper, for strax at erholde en stor Afkom; thi denne kunde da let vorde ildebygget og uproportioneret. Slig Krydsning bør, naar man vil vente sig et godt Udfald, gaae gradeviis, og saare meget bør man vogte sig for Yderligheder. Den 6te Hingst har Forfatteren ikke seet. Sluttelig hedder det: Sættes Nathansen imidlertid istand til at sælge tidtnævnte Hingster - bliver han sin Plan tro, at indkjøbe igjen andre, da var det visselig at ønske, at han maatte faae en saa kyndig Hippolog med paa Reisen, der kunde gaae ham til Haande i denne for Landet høist vigtige og vanskelige Function, thi ellers staae Jyderne i Sandhed Fare for, at faae deres bedste Hesteracer i Bund og Grund spolerede, ved at krydse og blande disse med alskens Ukrud af Bæster, samt omsider at tabe en betydelig aarlig Sum for udførte Heste, der i Aaret 1799 udgjorde over en Million Rigsdaler Courant. Har man engang ved Krydsning opnaaet en ønsket Typus, forskaffet sig en god Afkom, der kan basere en dygtig Stamme, da bør man vedligeholde denne, søge at bringe denne til den størst mulige Grad af Fuldkommenhed, ved stedse deraf at vælge de bedste Jndivider af begge Kjøn til Avl og saaledes lidt efter lidt at frembringe en constant Race.